Om ydel te bly of nie – Pajamas met sokkies
pajamasmetsokkies	Ongekategoriseerd	 4 Julie 2019 2 Minutes
Dis stillerig in die vertrek met die ligte wat soos vlieënde pierings bo my hang. 'n Vrou met 'n teaterkopdoek en 'n alles-bedekkende teateruitrusting (nie so effense dingetjie met drie strikkies agter, soos myne nie), kom beloer my lêer. Sy sê ek moet self my voet merk vir die operasie. Netnou gaan staan en skelpel hul aan die verkeerde voet.
Droomland wink nog soos 'n slegte gewoonte, maar wakkerland roep my aanhoudend en kliphard. "Mevrou van Tonder, mevrou van Tonder…." Uiteindelik besef ek dis 'n regte mens wat my roep en nie iemand in droomland nie.
Met die regop sit, besef ek dat al my gesukkel om die teaterrokkie in strikkies agter my rug gebind te kry, totaal oorbodig was. Dit hang om my skouers soos 'n wye katoenonderrok uit die middeleeue.
Daar het ek dit nou: Operasies is gelykmakers. Net so. Kaboem! Gelyk gemaak met alle operasie gangers. Maak nie saak of jy grimering aan het of ge-gel-de naels nie. Op die operasietafel word daar geopereer, nie gekyk hoe netjies jou wenkbroue lyk en of jy jou voete gewas is nie. Wel, dit help seker darem as jy skoon is….
Op die ou einde het al my pre-oparasie getittewyt nie saak gemaak nie. Wat het ek verwag? Dat die dokter sou sê: "Sjoe, maar jou bo lip is mooi glad en kyk net daardie netjiese wenkbroue."
Party mense kan dit dalk bietjie te ver voer, soos om blinkertjies oral oor hulself te plak. Sulke goed gebeur! Maar, dan raak jy 'n nar en almal sal jou beslis onthou, met of sonder 'n Dopey kappie.
Gepubliseer 4 Julie 2019
Previous Post Teatrale Ydelheid
Next Post Ek trek in by Rebusfontein 19
7 thoughts on "Om ydel te bly of nie"
4 Julie 2019 om 7:27 nm
Mooi storue. Ek het maar net gesorg dat ek skoon en netjies is. Toonnaels, ens. Nou het ek dringend 'n haarsny nodig!
4 Julie 2019 om 8:22 nm
Dis die beste wat mens kan doen, net om skoon te wees. 'n Matrone sê my nou die dag dat hul nie al die baie gesiggies onthou nie, maar dat sy vinnig genoeg iemand se voete kan toe gooi wat skurf en onversorg is voor die dr kom nie. So dierbaar dat hul ook vir ons beeld omgee.
4 Julie 2019 om 8:36 nm
Is dit nie dierbaar nie? 😊
4 Julie 2019 om 8:03 nm
Jy was tien teen een die mooiste Dopey.
4 Julie 2019 om 8:17 nm
👍🏻😁😁😁 Ek sal nie weet nie, maar ek het moeite gedoen… 🤣
5 Julie 2019 om 6:16 vm
Troos jou daaraan….hulle kyk nie na jou nie..jy is net die voorwerp wat hulle moet hanteer…die gesprekke gaan ook nie oor jou nie, maar hulle jag trips, boeke wat hulle lees, golf voorgee en so nou en dan 'n aanmerking oor dit wat hulle besig is om te doen. Haha!
5 Julie 2019 om 6:57 vm
Gelukkig – hopelik gee hul ordentlike aandag aan hul werk! Maar ek sal seker nog steeds sorg dat ek darem netjies is. 😉